Ann Ayiti, MINUSTAH Rapòte Pwogrè nan Lit kont Ensekirite a
Yon pòtpawòl MINUSTAH bay chif ki ilistre pwogrè lit kont ensekirite a.
Responsab Misyon Nasyon Zini pou Estabilizasyon Ayiti a (MINUSTAH) fè konnen yo fè pwogrè nan lit kont ensekirite y ap mennen atravè peyi a, an kolaborasyon ak Polis Nasyonal Dayiti (PNH). Yon pòtpawòl misyon an pale jedi 12 jiyè a pou l di gwo kantite arestasyon ki fèt yo, se yon siy ki montre lit la bay bon rezilta. Anbasadè Taywann nan Pòtoprens, ki t ap vizite Depatman Sid la, fè konnen peyi li dispoze finanse konstriksyon wout ki pral lye vil yo ak zòn ki byen lwen nan aryè-peyi a. Seri pwojè sa yo gen ladan yo konstriksyon twonson wout Pò-Sali/Pòt-A-Piman ki pral koute preske 30 milyon dola ameriken. Gouvènè Jeneral Kanada a, Michaelle Jean (ki te pran nesans ann Ayiti) ap vizite Brezil anvan yon toune Premye Minis kanadyen an, Stephen Harper, genyen pou l fè nan peyi sa a ak lòt kote nan Amerik Latin nan. Jounalis Jean Saurel --ki baze nan Monreyal-- ede n konprann objektif vizit Gouvènè Jean an. Otorite ayisyen yo ap inogire vandredi 13 jiyè a yon sant envestisman nan Pòtoprens. Objektif sant sa a se, antwòt, ede envestisè potansyèl yo (ayisyen kou etranje) ranpli pi fasilman fòmalite ki nesesè pou yo ouvè biznis nan peyi a. : Se tèm Jacquelin Bélizaire devlope semenn sa a nan segman ". Klike sou lyen anlè a pou w koute devlopman nouvèl sa yo avèk jounalis/korespondan nou yo.